Emin Sabitoğlu

**Emin Sabitoğlu** (*doğum adı*: Emin Sabit oğlu Mahmudov; ) — Azərbaycan bəstəkarı və ifaçısı, Azərbaycan Respublikasının xalq artisti (2000). Bir sıra məşhur mahnıların müəllifi, çoxsaylı Azərbaycan filmləri musiqilərinin bəstəkarıdır.

## Həyatı
Emin Sabitoğlu 2 noyabr 1937-ci ildə Bakı şəhərində yazıçı Sabit Rəhmanın ailəsində anadan olub. Musiqi məktəbindən sonra 1954-cü ildə Konservatoriyaya Qara Qarayevin sinfinə daxil olub. İki ildən sonra isə Çaykovski adına Moskva Dövlət Konservatoriyasına Yuri Şoporinin bəstəkarlıq sinifinə keçirilib (1956–1961).

Emin Sabitoğlu 18 noyabr 2000-ci ildə Bakı şəhərində vəfat edib.

Yazıçı Sabit Rəhmanın və İsmət xanım İrəvanskinin oğludur. Musiqişünas Ceyran Mahmudovanın atasıdır. Müğənni Xədicə Abbasovanın həyat yoldaşıdır.

## Fəaliyyəti
1961-ci ildə "Azərbaycanfilm" kinostudiyasında musiqi redaktoru vəzifəsində çalışıb. Sonrakı illərdə Dövlət Filarmoniyasında bədii rəhbər,Üzeyir Hacıbəyov adına Dövlət Konservatoriyasında (indiki Bakı Musiqi Akademiyası) müəllim işləyib.Bəstəkar 1 simfoniya, 3 simfonik poema, 3 kantata, simli kvartet, skripka və fortepiano üçün poema yazıb. Lakin bir neçə musiqi janrı onun yaradıcılığının əsasını, müəyyənedici hissəsini təşkil edir.

O, 600-dən artıq *mahnı*, 9 *musiqili* *komediya*, 40-a yaxın filmə musiqi bəstələyib. "Şükriyyə", "Bakı, sabahın xeyir", "Uzaq yaşıl ada", "Payız gəldi", "Aman ayrılıq" mahnıları çoxsaylı əsərlərindən bəziləridir.Tamaşalara yazdığı musiqilərsə o qədər çoxdur ki, sayını heç bəstəkarın özü də doğru-dürüst bilmirdi. Paytaxt teatrları ilə yanaşı Sumqayıt, Gəncə, Lənkəran, Mingəçevir, Naxçıvan teatrlarının tamaşalarına musiqi bəstələyib.Bəstəkar 2000-ci ildə vəfat etməsinə baxmayaraq hələ də əsərləri ilə yaddaşlarda qalıb.

## Təltif və mükafatları
* "Azərbaycan Respublikasının xalq artisti" fəxri adı — 28 oktyabr 2000
* "Azərbaycan SSR əməkdar incəsənət xadimi" fəxri adı — 23 iyun 1978
* Azərbaycan SSR Dövlət mükafatı — 26 aprel 1986 ("Atları yəhərləyin" bədii filminin bəstəkarlığına görə)
* Lenin komsomolu mükafatı — 1968
* "Şöhrət" ordeni — 12 dekabr 1997
* Azərbaycan Teatr Xadimləri İttifaqının "Qızıl Dərviş" mükafatı — 2001

## Xatirəsi

5 avqust 2017-ci ildə Azərbaycan Respublikasının Prezidenti İlham Əliyev Emin Sabitoğlunun 80 illik yubileyinin keçirilməsi haqqında sərəncam imzalamışdır.

2022-ci ildə bəstəkarın 85 illik yubileyi Vyanada qeyd olunmuşdur.

## Filmoqrafiya
**Səs operatoru kimi**
* Dağlarda zavod (film, 1962) (qısametrajlı sənədli film)

**Musiqi tərtibatçısı kimi**
* 150 il. Mirzə Fətəli Axundov (film, 1962) (qısametrajlı sənədli film)
* Möhtəşəm tikintinin adamları (film, 1962) (qısametrajlı sənədli film)
* Paltar fabriki (film, 1962) (qısametrajlı sənədli film)
* Sənin tərcümeyi-halın (film, 1963) (qısametrajlı sənədli film)
* Sabahın xeyir, Bakı! (film, 1964) (qısametrajlı sənədli film)
* Böyük bostan (film, 1965) (qısametrajlı sənədli film)
* Camışçılıq (film, 1966) (qısametrajlı sənədli film)
* Cəlil Məmmədquluzadə (film, 1966) (qısametrajlı sənədli film)

**Bəstəkar kimi**
* Azərbaycanın subtropiklərində (film, 1963) (qısametrajlı sənədli film)
* Kür (film, 1963) (qısametrajlı sənədli film)
* Yollar və küçələrlə (film, 1963) (qısametrajlı sənədli film)
* Dağ meşəsindən keçərkən… (film, 1964) (qısametrajlı bədii film)
* Dəniz (film, 1965) (qısametrajlı sənədli film)
* Dostluq məşəli (film, 1965) (qısametrajlı sənədli film)
* Azəri teatrının ustaları (film, 1966) (tammetrajlı sənədli film)
* Dostların ölkəsində (film, 1966) (qısametrajlı sənədli film)
* O geri çəkilməlidir (film, 1966) (qısametrajlı sənədli film)
* Salam, Azərbaycan! (film, 1966) (qısametrajlı sənədli film)
* Səməd Vurğun (film, 1966) (qısametrajlı sənədli film)
* Azərbaycan çayı (film, 1967) (qısametrajlı sənədli film)
* Hünər əbədidir (film, 1967) (qısametrajlı sənədli film)
* Poçt qutusu (film, 1967) (qısametrajlı bədii film)
* Sahil bağı (film, 1967) (qısametrajlı bədii film)
* Bizim Cəbiş müəllim (film, 1969) (tammetrajlı bədii film)
* Çiçək yağışı (film, 1971) (qısametrajlı sənədli film)
* Gün keçdi (film, 1971) (tammetrajlı bədii film)
* Baladadaşın ilk məhəbbəti (film, 1974) (qısametrajlı bədii film)
* Qeyri-adi ov (film, 1974) (qısametrajlı sənədli film)
* Dədə Qorqud (film, 1975) (tammetrajlı bədii film)
* Dörd bazar günü (film, 1975) (tammetrajlı bədii film)
* Ad günü (film, 1977) (tammetrajlı bədii film)
* Bayquş gələndə... (film, 1978) (tammetrajlı bədii film)
* Dantenin yubileyi (film, 1978) (tammetrajlı bədii film)
* Od içində (film, 1978) (tammetrajlı bədii film)
* Bizi bağışlayın (film, 1979) (tammetrajlı bədii film)
* İstintaq (film, 1979) (tammetrajlı bədii film)
* Onun bəlalı sevgisi (film, 1980) (tammetrajlı bədii film)
* Bağlı qapı (film, 1981) (tammetrajlı bədii film)
* Evləri köndələn yar (film, 1982) (televiziya tamaşası)
* Park (film, 1983) (tammetrajlı bədii film)
* Bəyin oğurlanması (film, 1985) (tammetrajlı bədii film)
* Qanlı zəmi (film, 1985) (tammetrajlı bədii film)
* Özgə ömür (film, 1987) (tammetrajlı bədii film)
* Yaramaz (film, 1988) (tammetrajlı bədii film)
* Gülüş sanatoriyası (film, 1989) (televiziya tamaşası)
* Ölsəm... bağışla (film, 1989) (tammetrajlı bədii film)
* Balıqların harayı (film, 1990) (qısametrajlı sənədli film)
* Qətldən yeddi gün sonra (film, 1991) (tammetrajlı bədii film)
* Mənim çörəkli dünyam (film, 1991) (qısametrajlı sənədli film)
* Təhminə (film, 1993) (tammetrajlı bədii film)
* Həm ziyarət, həm ticarət... (film, 1995) (tammetrajlı bədii film)
* Otel otağı (film, 1998) (tammetrajlı bədii film)

**Əsərlərindən istifadə olunan filmlər**
* Oxuyur Şövkət Ələkbərova (film, 1970) (qısametrajlı sənədli televiziya film-konserti)
* Payız melodiyaları (film, 1974) (tammetrajlı sənədli televiziya film-konserti)
* Azərbaycan elləri (film, 1976) (qısametrajlı sənədli televiziya film-konserti)
* De ki, məni sevirsən! (film, 1977) (tammetrajlı bədii film)
* Nəğməkar torpaq (film, 1981) (tammetrajlı musiqili film)
* Salam, Zeynəb! (film, 1982) (qısametrajlı sənədli film)
* Dairə (film, 1989) (qısametrajlı bədii film)
* Qayıdış (film, 1992) (qısametrajlı sənədli film)
* Qafqaz (film, 2007) (tammetrajlı bədii film)
* Evləri göydələn yar (film, 2010) (tammetrajlı bədii film)
* Dmitrov küçəsi 86 (film, 2015) (qısametrajlı bədii film)
* Qonşu qadın (film, 2015) (qısametrajlı bədii film)

**İştirak etdiyi filmlər**
* Aktrisanın təbəssümü (film, 1974) (tammetrajlı bədii-sənədli film)
* Salam, Zeynəb! (film, 1982) (qısametrajlı sənədli film)

**Aktyor kimi**
* Dantenin yubileyi (film, 1978) (tammetrajlı bədii film)
* Özgə ömür (film, 1987) (tammetrajlı bədii film)
* Təhminə (film, 1993) (tammetrajlı bədii film)

**Haqqında çəkilən film**
* Gün keçdi (film, 2012) (qısametrajlı sənədli film)

## İstinadlar

## Mənbə
* "Bu dənizin gözü yaşlı sənsiz…" //Xalq.- 2002.- 26 noyabr.
* Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.

## Xarici keçidlər
* İlhamə Quliyeva — Çiçək yağışı — sözləri: Vaqif Səmədoğlu
* Mirzə Babayev — Düşüsən yadıma yağanda yağışlar — Vaqif Səmədoğlu
* Yalçın Rzazadə — "Gün keçdi" filmindən bayatılar — sözləri: xalq bayatıları
* Mirzə Babayev — Kəpənək sözləri: Bəxtiyar Vahabzadə
* Zeynəb Xanlarova — Əsir payız küləyi (Köçür durna qatarı) — sözləri: Bəxtiyar Vahabzadə
* Zeynəb Xanlarova — Necəsən? — sözləri: Rüfət Əhmədzadə
* Zeynəb Xanlarova — Gözəldir — sözləri: İbrahim Kəbirli
* Zeynəb Xanlarova — Gözümdə Leylisən — sözləri: Rüfət Əhmədzadə
* Flora Kərimova — Belə ola həmişə — sözləri: Əliağa Kürçaylı
* Flora Kərimova — "Bağışla" ("Onun bəlalı sevgisi" filmindən — sözləri: Ramiz Rövşən
* Akif İslamzadə — Alagözlüm (Neyləyim?) — sözləri: Nigar Rəfibəyli
* Hüseyn Bakılı — Payız gəldi — sözləri: Fikrət Qoca
* Rafiq Babayev — Əlvida — sözləri: Anar
* Anatollu Qəniyev — Balıqçılar mahnısı — sözləri: Rəfiq Zəka
* Hüseynağa Hadıyev — Bu gecə — sözləri: Zeynal Xəlil
* Hüseynağa Hadıyev — Nə gözəldir Azərbaycan — sözləri: İbrahim Kəbirli
* Hüseynağa Hadıyev — Sən olmuşam — sözləri: Gəray Fəzli
* Elmira Rəhimova — Mavidir — sözləri: Nəbi Xəzri
* Şövkət Ələkbərova — Dərələr — sözləri: Nəbi Xəzri
* Şövkət Ələkbərova — Ağ çiçək — sözləri: Nəbi Xəzri
* Gülağa Məmmədov — Bizim Lənkəran — sözləri:
* Azər Zeynalov — Şükriyyə — sözləri: Əhməd Cavad
* "Dədə Qorqud" filmindən Qıpçaq Məliyin evində rəqs
* "Musiqi xəzinəsi" verilişi. Eldar Mansurov, Vaqif Səmədoğlu və bəstəkarın qızı Ceyran Mahmudova Emin Sabitoğlunun yaradıcılığı haqqda danışırlar: I hissə, II hissə, III hissə
* Emin Sabitoğlunun doğum günüdür
* "Nəğməli könül" tamaşası